पाएं अपने शहर की ताज़ा ख़बरें और फ्री ई-पेपरडाउनलोड करें
सागर रोड पर देर रात डेढ़ बजे आदतन अपराधी सत्यनारायण कछवाह उर्फ गपोड़ी ने दो साथियों के साथ मिलकर कर्मचारियों के साथ मारपीट कर रुपए छीनने का प्रयास किया। जिसमें वह असफल रहे, पंप पर तैनात कर्मचारियों ने बहादुरी का परिचय देते हुए अपराधियों से संघर्ष किया और गपोड़ी को पकड़ लिया। इसके बाद डॉयल 100 पुलिस को बुलाकर उनके हवाले कर दिया, जबकि मौके से दो आरोपी फरार हो गए। पेट्रोल पंप की संचालक नीलम तिवारी ने सिविल लाइन थाने में आवेदन देकर आरोपियों पर कार्रवाई करने की मांग की है।
सिविल लाइन थाने में आवेदन देते हुए नीलम तिवारी ने बताया कि देर रात डेढ़ बजे सागर रोड के बगौता तिराहा के आगे मेरे पेट्रोल पंप शिव फिलिंग स्टेशन पर बगौता का सत्यनारायण कछवाह उर्फ गपोड़ी व दो अन्य ने पंप पर तैनात कर्मचारियों राजकुमार सेन व विशाल विश्वकर्मा के साथ मारपीट कर रुपए छीनकर भागने का प्रयास किया। कर्मचारियों ने इन आरोपियों को प्रयास किया और रुपए वापस ले लिए। आरोपी गपोड़ी बहुत अधिक नशे में था, जिससे वह गिर गया। जिसे कर्मचारियों ने पकड़ लिया और मुझे जानकारी दी। उन्होंने तत्काल डायल 100 पुलिस को बुला कर पुलिस को सौंप दिया। पंप संचालक ने थाना प्रभारी से आरोपियों पर खिलाफ मामला दर्ज कर कार्रवाई की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn